text: Landmænd optrapper krig mod randzonelov
  31 maj 2013 kl. 06.02
  Sønderjyske landmænd optrapper krigen mod randzoneloven. De kalder randzoneloven grundlovsstridig og demonstrerer med grundlovsmøde i en opdyrket randzone.
  Det er LHN, Landwirtschaftlicher Hauptverein für Nordschleswig, der står bag grundlovsmødet den 5. juni kl. 10.00 hos landmand Ole Hollænder, som bor lige syd for Tinglev.
  Foreningen har bl.a. inviteret MF Mette Bock (LA) som gæstetaler og forventer mange deltagere.
  LHN betragter loven om randzoner som grundlovsstridig og som en krænkelse af den private ejendomsret og ekspropriation. Derfor vil landmændene gå rettens vej for at få ophævet loven.
  